《丙戌元日二首》
元代·方回

歙山严濑寄荆扉，想见同时雪正飞。
柳动梅残惊岁换，儿寒女正望予归。
百年偏许诗名在，双鬓能知世事非。
社友踏泥肯相顾，酒钱更欲典春衣。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。